IISRAEL RÄÄGIB
Alates aastast 2001 on Palestiina rühmitused
tulistanud Gaza sektorist Iisraeli üle 10 000 raketi ja granaadi.
Algul olid lõhkekehad väiksed ja ebatõhusad.
Viimastel aastatel on need muutunud märgatavalt tõhusamaks ja täpsemaks.
Pärast 2009. a operatsiooni Cast Lead on palestiinlased tulistanud
peamiselt väikeseid rakette ja granaate
piirilähedastesse Iisraeli asulatesse.
Mõnekuuliste vahedega ründab Iisrael mõnd terroriühmituse juhti.
Rünnak tekitab uue lahinguraundi, mil Lõuna-Iisraeli linnadesse
tulistatakse kümneid rakette.
2011. a lasi Iisraeli armee käiku ainulaadse tõrjesüsteemi Iron Dome.
See elimineerib asulatesse sihitud lühimaarakette.
2011. aasta märtsis alustasid terrorirühmitused
Iisraeli lõunaasulatesse massilist raketituld.
Iron Dome'i patarei osutus edukaks,
tõrjudes 73st asulaid ähvardanud raketist 56.
Kindral Doron Gavish on Iisraeli Õhujõudude õhukaitse ülem.
Viimasel päevadel on iisraellasi Gaza sektorist rünnatud.
Iisraeli tulistati sadu lühi- ja keskmaarakette.
Õhujõudude õhutõrjel on kaks ülesannet.
Üks on tulistamise avastamine õhuhäire andmiseks.
Oleme märganud kõiki Iisraeli tulistatud rakette.
Avastused edastatakse Kodurinde Väejuhatusse ja tsiviilelanikele.
Räägime inimelude päästmisest.
Seni välja tulistatud raketid on avastatud peaaegu 100%-liselt.
Teine ülesanne on tõrjuda raketid, mis tabaksid Lõuna-Iisraeli linnu.
Tõrjume neid rakette viimasel ajal Iron Dome'i patareiga,
mida näete minu selja taga.
Tulemused on seni väga head olnud.
Suurem osa tulistatud rakettidest on õnnestunud tõrjuda.
Rõhutame, et ükski tõrjesüsteem pole täiuslik.
Tahame, et Iisraeli tsiviilelanikud mõistaksid raketiohtu.
Häire kõlades tuleb järgida Kodurinde juhtnööre
ja jääda turvalisse kohta.
IKJ video: Iron Dome tõrjub raketi
Hoolimata Iron Dome'i raketitõrjepatareist
pidid Lõuna-Iisraeli elanikud kümneid kordi varjendeisse jooksma.
Reservikindral Gili Shenhar on Kodurinde väejuhatuse pressiesindaja.
Miljon tsiviilelanikku elab rünnakuohus.
Üle 200 000 koolilapse ja tudengi peab koju jääma,
vahel ilma vanemateta, kuna töökohas jätkatakse tööd.
Püüame selles rahvale raskes olukorras tasakaalustada
argielu ja häireolukorda.
Seepärast sulgeme koolid,
kuid lubame vanematel tööle minna.
Püüame säilitada tasakaalu.
See on uus ja ainulaadne tõrjesüsteem.
Seni on see väga hästi toiminud ja loodetavasti ka edaspidi.
Siiski ei suuda see tabada iga väljatulistatud raketti.
Eile tabas rakett Beer Shevas koolimaja.
Õnneks olime käskinud lastel koju jääda.
Õppetöö ajal oleks olnud palju inimohvreid.
Et miljon inimest elab sellises olukorras,
on vastuvõetamatu.
Neil on vaid 15 - 60 sekundit aega varjendi leidmiseks.
Võtame näiteks olukorra, kus oled häire ajal dushi all.
Sul on lapsed. Mida teed?
Peab varju leidma, kuid oled alasti.
Püüame rahvast julgustada, kaitsta ja aidata,
kuid nende olukord on väga raske.
Riigi lõunaosa rahvastiku olukorrast räägitakse tavaliselt siis,
kui raketid ohustavad suuremaid linnu.
Ometi kannatavad tuhanded Lõuna-Iisraeli elanikud
juba 11 aastat peaaegu iga päev raketitule all.
Yanina Barnea elab Nachal Ozi kibutsis,
700 meetri kaugusel Gaza piirist.
Nachal Oz'i kibuts rajati 1950. aastate algul
Negevi asustamisprogrammi osana meelega Gaza piirile.
Siin elab 350 inimest.
Harime maad, meil on laut ja kanalad.
See on suurepärane kibuts.
Viimased 11 aastat oleme väikeste vaheaegadega
elanud korduva raketitule all.
Oleme granaatide ja kassam-rakettide ulatuses.
Varem ei antud granaatide puhul isegi häiret.
See lihtsalt äkitselt juhtus.
Nüüd on sellegi jaoks häire, mis pole siiski täiuslik.
See toimib ca 80% juhtudest.
Kassam-rakettide eel kõlab häire "Tseva Adom" (Punane värv).
See võib kõlada millal tahes.
Kibutsi piirkonda on tabanud palju rakette.
Õnneks keegi seal üleval kaitseb meid.
Erinevalt teistest kohtadest pole raketid meil hooneid tabanud.
Siiski on kibutsisse tulistatud kümneid rakette.
Nachal Oz on üks kümnetest Gaza lähedal asuvatest asulatest.
Neid nimetatakse Gaza lähikonna asulateks.
Alon Shuster on Shaar HaNegevi maakonna vanem.
Tema maakonnas on 11 sellist asulat.
Oleme olnud 11 aastat tule all.
See algas granaaditulega Nachal Oz'i kibutsisse
ja levis edasi teistesse asulatesse.
Lisaks granaatidele tulid raketid.
Granaadituli jätkus piiri lähedal, kui rakettide ulatus kasvas.
Kõigepealt kassamid, seejärel Grad-raketid.
Piiri ääres tegutsevaid sõdureid ja põllumehi ähvardavad
ka lõhkeseadeldised ja snaiperid.
Maa all kaevatakse visalt tunneleid, mis meil on õnnestunud hävitada
ja nii maa alt lähtuv oht välistada.
Peame kõigi nende ohtudega hakkama saama.
IKJ video: Gaza raketid tabasid Lõuna-Iisraeli linnu
Seekord on maakonda tabanud 25 granaati ja raketti.
Selliseid päevi on olnud viimase 11 aasta jooksul sadu.
Vaid üks asula sai otsetabamuse.
Häiresüsteemid töötavad rahuldavalt.
On ka elanikke ehmatavaid valehäireid.
Häired on tähtsaim tegur inimelude päästmises,
samuti ka elanike kiiduväärne reaktsioon.
Asulate häiresalgad toimivad.
Toimib ka maakonna häirerühm.
Meil on abivajajaile nõuandla ja psühholoogi hotline.
Kõik koolid ja lasteaiad töötavad.
Teatud asulates muutsime varjendid klassiruumideks.
Iga asula organiseerub, püüame argielu alal hoida
Kodurinde väejuhatuse julgeolekujuhiste põhjal.
Oleme rahul, kui suudame säilitada turvatunnet.
Ometi ei tohi end lõdvaks lasta, olukord võib hullemaks muutuda.
Iron Dome'i raketitõrjesüsteem ei kaitse Gaza lähikonna asulaid.
Meie jaoks ei oma see mingit tähtsust.
Iron Dome arendati Gaza ümbruskonna asulate kaitseks,
kuid seda kasutatakse hetkel kaugemate asulate kaitseks.
Meid aitab vaid Tseva Adom-õhuhäire.
Riik otsustas kasutada Iron Dome'i kaugemate vahemaade jaoks
ja kaitsta lähiasulaid hoonete kindlustamisega.
Kui Iron Dome kasutusele võeti, osutus see väga edukaks.
Samas kasvas ka rakettide tegevusulatus.
Mõistetavalt otsustati seadeldistega kaitsta linnu
ja strateegiliselt olulisi kohti.
Kogu Gazat ümbritseva piirkonna kaitsmine nõuaks miljardeid seekleid.
11 aastat elame pidevas häireolukorra mõju all.
Oleme pidevalt valmis, isegi alateadlikult.
Kuulame, vaatame, jälgime.
Oleme pidevalt millekski valmis.
Päike paistab, kõik on hästi, aga meie oleme pidevalt valvel
ja pinges.
Neilgi päevil pidime jääma lastega siseruumidesse.
Inimesed jäävad koju, ei liigu ega kohtu kellegagi.
Armee soovitab viibida varjendite lähedal.
Beer Shevas kestab häireaeg vist kaks minutit,
meil on varju leidmiseks aega 10 - 20 sekundit.
Õhuhäire kõlades tuleb kohe varju joosta.
Granaaditule ajal võib häire kõlada plahvatusega üheaegselt.
Väljas liikumine peab olema väga kaalutletud,
eriti kui pärastlõunati lastega ringi liigume.
Ka töö ajal tuleb alati kõik katkestada,
varju joosta ja pärast naasta.
- Härra peasekretär, tere tulemast taas Jeruusalemma!
2012. aasta veebruaris kohtus Shaar HaNegevit külastanud
ÜRO peasekretär Ban Ki-moon mõnede maakonna elanikega.
Pärast visiiti saatsid piirkonna maavanemad talle kirja,
kus talle meenutati koolibussi tulistamist 2011. aastal.
Talt nõuti ka avalikku hukkamõistu süütute tsiviilelanike
pidevale tulistamisele.
Kirjutasime kirja peasekretärile, kellega meil oli au kohtuda.
Inimesena oli see Lõuna-Korea mees suurepärane.
Ta oli väga kaastundlik laste suhtes, keda tabas tankitõrjetuli.
On oluline talle teada anda, et kohas, mida ta äsja külastas,
tulistatakse taas tsiviilelanikke.
Kogukonnana tahame rahu, me ei ole lootust kaotanud.
Kuid kui rühmitused või isikud meid pidevalt Gazast tulistavad,
kus meie enam ei valitse, on see vastuvõetamatu.
Nõuame, et ÜRO peasekretär tunnistaks,
et tulistamine ei ole proportsionaalne.
Iisrael ei ründa palestiinlasi, kui nad ei ähvarda meie elanikke.
Kui rünnakud jätkuvad, peab meil olema õigus tegutseda.
Igal ühiskonnal pole üksnes õigus, vaid kohustus end kaitsta.
- Kas näed ÜRO suunast mingit lootust?
- Avameelselt öeldes, ei.
Ainus lootus vägivalla peatamiseks on Iraanist Gazasse tulvava
varustuse lõpetamine.
Pean silmas raha, relvastust ja ideoloogiat.
Vaatamata pidevale ohule tahavad Gaza lähikonna asulate elanikud
kodupaika jääda.
Minu meelest on võimas, et oleme 11 terroriaasta vältel
jätkuvalt kasvanud.
Elan kibutsis, mille rahvastik on sel ajal kahekordistunud.
Meiega ühinevad meie kibutsi, lähipiirkonna
ja ka kaugemate alade noored, nagu enamuses kibutsites.
Koolid kasvavad ja üha rohkem õpilasi tuleb lähiasulatest.
Meie pingutused on õnnistatud.
Inimesed ei ela siin, et kellelegi meeldida,
ega suurtel ideoloogilistel põhjustel. Inimestele meeldib see koht.
Üks sõber ütles: 99,99% ajast elame paradiisis
ja aeg-ajalt viibime väikses põrgus.
2000st maakonna perest võin lugeda ühe käe sõrmedel need,
kes on julgeolekulistel põhjustel ära kolinud.
Oleme arendanud toimetulekumeetodeid isiklikul, pere- ja kogukonnatasandil.
Minu rõõmuks toetab ühiskondlikkusel rajanev kibuts
indiviidi toimetulekut.
Oskame inimestele silma vaadata ja ära tunda murdepunkte
ning kus aidata.
Juba see, et sa ei ole üksi ja see pole üksnes sinu,
vaid terve grupi kogemus, aitab olukorraga toime tulla.
Püüame leida tasakaalu selle vahel, et oleme sellega harjunud
ja arendanud välja toimetulekumeetmeid
ning teiselt poolt, et olukord on meeletu, võimatu ja ebavajalik.
Pole mingit põhjust, miks inimesed peaksid nii elama.
On raske toime tulla, raske siia inimesi tuua.
See on suur väljakutse, mis nõuab palju tööd.
Oleme harjunud, kuid väljasolijad peavad meid hulludeks.
Samas oleme otsustanud, et jääme siia
ja enamik inimesi jäävad paigale.
Oleme õppinud hakkama saama.
Samas: Laske meil rahus elada! Öelge, et see on juba läbi!
Lõuna-Iisraeli raketiohus elab ka mitmeid messiaanlikke juute.
Avital Chaver koos tütre Shai'ga elab Vahemere rannikul Ashdodis.
Ashdod on riigi suuruselt kuues linn, kus elab ca 200 000 elanikku.
Ashdod on mitmepalgeline linn.
Siia on kolitud Marokost, Indiast ja Venemaalt ...
Vene juudi immigrante on hästi palju.
Siin on kõike - kaunis mererand ja toredad inimesed.
Hea linn elamiseks.
Viimases raketituleraundis tulistati linna üle 20 raketi.
Algul olime kõigest kaugel;
tulejoonel asusid üksnes Sderot ja Netivot.
Operatsiooni Cast Lead ajal hakkasid raketid siia ulatuma.
Eelmisel reedel algas see uuesti.
Paar viimast päeva oleme olnud tule all.
Ashdodi tulistati 25 raketti.
Iga päev on olnud vähemalt 6 häiret, mida on väga palju.
IKJ video: 6 Gaza raketti tabavad Ashdodi.
Iga tund kõlab häire ja on võimatu teada, mis toimub.
Minu korteris pole turvaruumi. Elame nagu vene ruletis.
Inimesed on pinges ja mõned isegi paanikas.
Enamik Ashdodi sihitud rakettidest tõrjuti Iron Dome'i abil,
kuid üks rakett plahvatas Avital'i ja Shai kodust
vaid 50 meetri kaugusel.
Olime väljas samal tänaval.
Rakett maandus meist 40 meetri kaugusele.
Plahvatus oli tohutult võimas.
Inimesed ehmusid ja jooksid ringi nagu peata kanad.
Mõistsime, et seekord kukkus Iron Dome läbi.
Tagajärgi nägime fotodel - purunenud poeaknad ja autod.
Inimesed on paanikas ja minu teada said mõned ka viga.
Olin väljas ja nägin, kuidas inimesi tabas paanika.
Häire kõlades peatasid nad auto ja jooksid varju.
Nad on väga pinges.
Usklikuna suhtub Avital julgeolekuohtu teistest erinevalt.
Pärsia lahe sõja ajal 1991. aastal ma ei olnud veel usklik.
Olin hirmust paanikas.
Operatsiooni Cast Lead ajal olin juba usklik ja südames oli rahu.
Seda on võimatu seletada, see on Jumala mõistetamatu rahu.
Inimesed ei mõista, miks ma ei karda, miks olen rahulik.
Jumal annab rahu. See on arm, see ei tule minu jõust.
Seegi kord olin täiesti rahulik.
Kes Kõigekõrgema kaitse all elab ja alati Kõigeväelise varju all viibib,
see ütleb Issandale:
"Sina oled mu varjupaik ja mu kindel mäelinnus,
mu Jumal, kelle peale ma loodan!" Laul 91:1-2
Kui sõjavägi seab leeri mu vastu, ei karda mu süda;
kui sõda puhkeb mu vastu, selleski ma loodan tema peale. L 27:3
Ainult sa tunned mind,
oled kõikjal minuga.
Sinuga vaid võidan ma,
Sind vajan ma, Issand.
Sind usaldan ma, isegi kui homset pole oodata,
Sind usaldan ma ...
Ma isegi ei tõuse iga kord, kui häire kõlab,
ei jaksa pidevalt.
Kui rakett maandus kahe maja kaugusel, tundsin, et see on lähedal
ja see on tõeline.
Mida saame teha? Lähme koridori, ootame.
Kõlab pauk ja lähme eluga edasi.
Jumal on alati minuga ja annab turvatunde.
Usun ja tean, et Ta kaitseb.
Inimestel, kes ei usu, pole millelegi loota.
Sind usaldan ma, isegi kui homset pole oodata,
Sind usaldan ma. Ümbritsed mind armastusega.
Laulmine ja tütar Shai muusika kinnitavad rasketel hetkedel
Chaveri peret.
Avastasin paari aasta eest kitarrimängu.
Olen kolm aastat laule kirjutanud ja mul on terve kaust neid täis -
ülistuslaule ja laule elust.
Häirete vahel kirjutab Shai laule ja ülistab Jumalat.
Ta kirjutab asjakohaseid laule ja saab sellest jõudu.
Mina aga maalin ja nii jätkame argielu.
Viimasel ajal olen rääkinud netis paljude inimestega.
Jagame üksteisele Sõna.
Olen lugenud viimasel ajal Jeremija 30 ja Hesekiel 36.
Need julgustavad ja annavad jõudu isegi ateistidele.
- Kas tahad paluda meie vaatajailt eestpalvet?
- Palvetage. Muidugi palvetage.
Mul on Facebook'is ülemaailmne palvegrupp.
Palvetame koos, isegi kui oleme eri paigus.
Vaimne tugi on kõige tähtsam.
Ees ootab tasand meid uus
võidu rahus.
Ees ootab tasand uus -
imed ja tunnustähed.
Sina kasutad meid.
Tõlge: Monika Jaaguri
Oled armust tulvil Sa!
Su jõud on suur, kui nõder ma.
Igas raskuses, katsumuses
mind koos Endaga tõstad üles Sa